寄程漕
作者：毛滂
朝代：宋

paragraphs: 風流三老今無有，明珠雙璧公其後。
長安初見紫微人，山陽途識生風手。
同時蜀秀共差遲，今日吳餓付忠厚。
吳餓欲飽談笑了，要使嘉禾出稂莠。
紫薇賓客多雲霄，誰數諸侯牛馬走。
黄金單盡會屠龍，白髪鬅鬙成畫狗。
絳衣玉具無處覓，將軍縱在大夫取。
公歸願作水衡丞，敢厭督郵辭五斗。